paragraph_text: O kraljevstvu Dalmacije i Hrvatske u šest knjiga (lat. De regno Dalmatiae et Croatiae libri sex), povijesno djelo trogirskog povjesničara i oca hrvatske historiografije Ivana Lučića (1604. – 1679.), koje se smatra prvim znanstveno-kritičkim djelom hrvatske historiografije. Lučić se, pri pisanju tog obimnog djela, služio brojnom arhivskom građom, od koje su neki dokumenti prvi put objavljeni upravo u njegovoj knjizi, čime je ukazao na njihovo postojanje.